
e teritoriul raioanelor Lunca Vaşcăului şi Beiuş din 
regiunea Oradea, de o parte şi de alta a cursului 
superior al Crişului Negru, între munţii Bihorului şi 
munţii Codrului, se întinde partea sudică a Ţării Bihariei. Din 
punct de vedere geografic, această zonă cercetată corespunde cu de¬ 
presiunea Beiuş-Vaşcău. Aproape două treimi din întinderea Bihorului 
este acoperită cu păduri şi mai bine de un sfert cu păşuni şi fînaţe. 
în ce priveşte terenul cultivabil, din pricina structurii solului şi a cli¬ 
mei, cea mai mare parte nu poate fi semănat decît cu orz, secară 
şi cînepă. 

Cercetările asupra artei populare bihorene au arătat că din punct 
de vedere etnografic acest teritoriu se împarte în două subzone:Pie- 
troasa-Roşia la nord-est şi Vaşcău-Tărcăiţa la sud-vest, despărţite de 
o oarecare întindere, în dreapta rîului, printr-o culme deluroasă, 
între Sîrbeşti şi Hîrseşti. 

în trecutul îndepărtat această zonă a fost proprietatea feudală 
a episcopiei romano-catolice din Oradea care, încă din sec. alXIII-lea 
obţinuse pentru aceste locuri dreptul de minerit. în urma înfiinţării 
episcopiei romîneşti greco-catolice din Oradea la 1777, o parte din 
ţinut devine domeniul acestei episcopii. 

Locuitorii aşezărilor din sudul Ţării Bihariei sînt în mare majo¬ 
ritate romîni. Documentele sec. al XlII-lea cuprind informaţii cu pri¬ 
vire la ocupaţiile băştinaşilor, iar conscripţia din anul 1600 arată că 

la acea ţlată populaţia satelor ţlin zona muntoasă era jn întregime 
romînească. Pentru norţl-vestul ţinutului, documentele atestă aşezarea 
ungurilor în sec. XI-XII la Finiş, Beiuş, Soimuş, Remetea şi Tărcaia. 
în satul mixt romîno-maghiar Negru aflat la suţl de Beiuş, ungurii 
s-au stabilit prin roire către sfîrşitul sec. al XlII-lea şi începutul 
sec. al XlV-lea. Pentru aceeaşi perioadă, în comitatul Bihorului se 
amintesc voievozi şi cnezi romîni, ale căror bunuri, la 1595, se găseau 
toate în această zonă muntoasă. 

Romînii $.in Bihor fiind iobagi, d u pă o reglementare d* 11 sec* 
al XV-lea erau obligaţi să d ea: zecimea $.in porci, cincizecimea di n 
oi (o oaie cu miel şi o mioară la 50 de oi), o oaie toamna pentru adă¬ 
postul turmei, un cal de fiecare familie de ^nul Nou etc. Conţinutul 
acestor obligaţii în natură relevă însemnătatea economiei pastorale 
în aceste locuri. Totodată, un document din sec.al XlV-lea aminteşte 
de iobagi agricoli romîni („olfthos in terris"), alături de iobagii agricoli 
unguri. Preoţii romîni băştinaşi erau scutiţi de obligaţiile iobagiale. 

Crunta exploatare feudală a atras d u pă sine d ese răscoale ale 
ţăranilor. ,Astfel, numărul cel mai mare d e romîni participanţi la 
răscoala lui Rakoczy din 1703-1712 l-au dat cei din părţile Vaşcăului. 
De asemenea, un număr destul de mare au participat şi la răscoalele 
ulterioare din 1735, 1784-1785, precum şi la revoluţia din 1848. îp afară 
de legăturile economice obişnuite, aceste evenimente deosebite consti¬ 
tuiau noi prilejuri pentru ca locuitorii din Bihor să ajungă în contact 
tot mai strîns cu romînii şi cu locuitorii de altă naţionalitate din 
zonele înconjurătoare. Contactul cu naţionalităţile conlocuitoare a 
avut loc şi în cuprinsul Bihorului unde, ca urmare a dezvoltării mine¬ 
ritului, a tîrgurilor şi centrelor administrative, s-au aşezat noi grupe 
de populaţie maghiară din valea inferioară a Crişului Negru, precum 
şi germani, slovaci, ţigani etc. Conlocuirea cu aceştia s-a oglindit 
între altele în împrumuturi în ceea ce priveşte portul, în motive 
ornamentale primite prin mijlocirea populaţiei maghiare, germane 
şi slovace, în folosirea anumitor piese purtate mai întîi unii din 
aceştia, care erau într-un proces de orăşenizare mai înaintat. 

Concomitent cu diferitele etape parcurse de evoluţia social-econo- 
mică a Bihorului, au suferit schimbări şi resursele de trai ale locui¬ 
torilor. Multă vreme, în plin feudalism au trăit din păstorit, creş¬ 
terea vitelor, agricultură, prelucrarea lemnului şi a lutului, din vînă- 
toare, pescuit şi albinărit. în sec. al jXIII-lea se d es chid minele d e 
aur şi argint, iar în sec. al XlV-lea cele de plumb şi fier. 

1. Poartă veche (Cîmpanii de sus) 


în perioda precapitalistă, dar mai cu seamă în cursul orînduirii 
capitaliste se pune un accent crescînd pe ocupaţiile specializate, fapt 
ce caracterizează şi restul depresiunilor din jurul Munţilor Apuseni. 
Totodată, ca urmare a procesului de pauperizare în sînul populaţiei 
ţărăneşti, o bună parte din locuitorii acestor sate s-au îndeletnicit 
cu munci agricole sezoniere, atît în ţinuturi aflate pe teritoriul ţării 
noastre (Banat, Clmpia Aradului şi a Oradiei), ca şi în estul Cîmpiei 
Ungariei. în afară de acestea se răspîndesc şi unele îndeletniciri ca 
pomăritul şi grădinăritul, în vederea comercializării, precum şi cul¬ 
tura cînepei. 

Dintre meşteşugurile ţărăneşti, multe satisfac nevoile legate de 
port. Cojocăritul este practicat în şase vechi centre: Vaşcău, Beiuş, 
Cîmpeni, Poieni, Băiţa, Deheceni. în prima jumătate a secolului 
nostru s-au produs cojoace şi în Chişcău, Criştior, Căbeşti, Suşti, Rieni. 
Pentru confecţionarea sumanului, nelipsit din portul bihoreanului, 
ca şi a altor piese din pănură, s-au specializat un mare număr de croi¬ 
tori, cei mai mulţi din satul de sumănari Sîrbeşti. Mai trebuie amintite 

şi alte meşteşuguri pentru confecţionarea pieselor de port: croitoria 
întîlnită aproape în fiecare sat, opincăritul, practicat în Beiuş şi 
Nimăieşti, şi cizmăria, care a constituit specialitatea satului Vărzarii 
de Jos, de unde şi vechea denumire de cizme „vărzărăneşti". De ase¬ 
menea, în mai mică măsură, s-au produs cizme în Qărpinet şi Beiuş, 
în Vaşcău a luat fiinţă o fabrică de bocanc}. 

în ultimul deceniu industria minieră din raionul Lunca Vaşcă- 
ului, industria forestieră şi păstoritul cooperatist din acest raion 
şi din raionul Beiuş iau un mare avînt. în legătură cu portul, în oraşul 
Beiuş s-a ajuns la o nouă organizare a producţiei pieselor de port, 
sub forma unor secţii de cojocărie, croitorie, cizmărie, etc. ale coope¬ 
rativei meşteşugăreşti „Muncitorul", 


Pînă pe la jumătatea sec. al XlX-lea romînii din Bihor aveau 
acelaşi port, fără deosebirf între subzonele Vaşcău şi Beiuş. La acea 
epocă specificul local al acestui port se caracterizează printr-o struci 
tură foarte simplă, datorită numărului mic al pfeselor componente. 
Deosebit de atrăgător se înfăţişa portul femeiesc. Părul era împletit 
şi înfăşurat pe două conciuri numite „cormi", aşezate în sus de urechi, 
capul le era acoperit cu un ştergar alb decorat cu alesături, iar la gît 
se împodobeau cu şiruri de mărgele. Purtau cămaşă lungă prevăzută 
cu cusături pe mîneci şi cu pumnari lungi brodaţf pe muchia cutelor, 
zadie neagră din lînă, în faţă, croită dintr-un lat, brîu ţesut din lînă 
colorată. Peste cămaşă îmbrăcau un cojoc fără mîneci, puţin mai lung 
de talie, iar în picioare se încălţau cu obiele de lînă sau cînepă, deco* 
rate cu vîrste din urzeală şi băteală, şi. cu opinci. în zile de sărbătoare 
adăugau ştergarul de mînă bogat împodobit cu alesăturf şi straiţa 
de lînă, iar în locul opincilor cele mai multe purtau cizme negre, petele 
mari purtau capul descoperit, iar părul făcut „chici", o chică pornită 
din frunte, continuată cu alta din creştet. Maitîrziu, înpreajma anului 
1900, fetele mari şi nevestele tinere purtau zadie roşfe în faţă şi o 
basma roşie prinsă în brîu, care apare şi în portul săsoaicelor şi maghia¬ 
relor. La gît se împodobeau cu un plastron de catifea neagră, decorat 
cu mărgele şi bani. Nevestele îşi mai puneau pe cap o scufiţă numită 
„ceapsă" şi basma. într-o oarecare măsură, acest port se mai păstrează 
în subzona Pietroasa-Roşia. 

Astăzi portul femeilor prezintă anumite şţhimbări. Părul este 
făcut conci, iar mai rar cu cormi, cu basma pe cap şi lătiţar („zgardă") 

T. Zadie 



2. Cămaşă femeiuşcă v spătoi' 1 (Cîmpanii de sus) 


din mărgele la gît. Ele se îmbracă cu ie şi poale în locul cămăşii lungi, 
cu zadie în faţă. Pe deasupra îmbracă un cojoc de diferite lungimi 
fără mîneci, suman sau, în locul acestuia, sumăniţă ori şal de lînă. 
Vara, la lucru, umblă mai mult desculţe, în vreme ce iarna şi în zile 
de sărbătoare se încalţă cu obiele de cînepă ori lînă, sau ciorapi împle¬ 
tiţi şi cu opinci de gumă, ghete, bocanci, mai rar cu cizme.Fetele 
mari şi nevestele tinere poartă cojoace scurte şi laibăre. 

Pe măsura intensificării relaţiilor de schimb capitaliste, în cadrul 
tîrgurilor de ţară din Beiuş, Vaşcău, Negreni, Hălmagi, Gurahonţ 
etc. şi prin contactul nemijlocit cu oraşele Oradea, Arad, Timişoara 
etc. au pătruns unele piese ca rochia (fusta din talie),bluza,flanelele, 
pantofii etc. Ca urmare, au apărut două forme de amestec în port 
şi anume: rochie şi poale pe dedesubt, din comerţ; rochie şibluză 
cu croi orăşenesc, la femeile din producţie, la soţiile salariaţilor 
stabiliţi în sat, precum şi la unguroaicele din satele Tărcaia, Finiş, 
Negru etc. 

în prezent se întîlnesc următoarele tipuri de port femeiesc: 

a) părul cu cormi, basma, şiruri de mărgele, cămaşa lungă, zadie, 
brîu, suman, cojoc, ştergar de mină, straiţă— la o parte dinbătrîi 
nele din subzona Pietroasa-Roşie, ca o reminiscenţă a vechiului port 
în curs de dispariţie; 

b) părul cu conci, lătiţar, ie, poale, păstrînd restul pieselor, 
la bătrînele şi o parte din nevestele din întreaga zonă, tip cu cea mai 
generală răspîndire; . 

c) acelaşi port, dar cu sumăniţă în loc de suman, la nevestele 
tinere din tot Bihorul; 

d) rochie din talie în loc de poale, zadie din comerţ, flanelă, 
şal de lînă colorată în zilele lucrătoare şi sărbătorile mai puţin însem* 
nate. Acest tip de îmbrăcăminte a fost răspîndit înainte de al doilea 
război mondial fiind purtat şi de nevestele tinere mai înstărite; 

e) port orăşenesc format din rochie lungă, bluză etc. răspîndit 
• mai ales în Beiuş, Băiţa, Ştei, Vaşcău, Lunca şi satele din jurul Beiu- 

şului. 

Intre portul femeilor şi bărbaţilor bihoreni — confecţionat în bună 
parte din aceleaşi materiale—există o strînsă unitate, atît prin cî- 
teva piese comune — sumanul, cojocul, opinca, obielele — cît şi prin- 
tr-o serie de împodobiri la cămăşi, îndeosebi la cele din subzona 
Vaşcău-Tărcăiţa, dezvoltate în strînsă legătură cu cele din vestul Ză- 
randului, estul Cîmpiei Aradului şi munţii Codrului. l|ntr-o redare atît 
de sumară este cu putinţă numai prezentarea pieselor sau faptelor mai 
caracteristice. 

î n trecut fetele mar i din B ihor nu au purtat basma pe cap, nic i vara, 
nici iarna. Cînd ploua îşi fereau capul cu ştergarul de mînă. De prin 
anul 1900—asemenea săsoaicelor şi unguroaicelor—încep a se 
împodobi la brîu, peste zadie, cu o băsmăluţă roşie, cu care în vreme de 
ploaie îşi acoperă capul. Ulterior au adoptat şi fetele portul bas¬ 
malelor. 

Nevestele, în sec. al XlX-lea, purtau ştergare mari albe („cîrpă“, 
„felegă") din pînză ţesută în casă, asemenea „propoadei" din Zărand, 
zona Zlatnei, Ţara Haţegului, Valea Jiului. Ulterior au purtat pe cap 
ştergare ceva mai mici, în genul tindeelor de culme cu vîrstre şi alesăi 
turi înroşuşi negru, atît femeile cu cormi, cît şi cele cu conci, ceea 
ce le împrumuta o înfăţişare graţioasă. 

Către sfîrşitul secolului precedent şi după aceea cu atît mai mult 
se încetăţenea moda basmalelor din lînă, negre sau alte culori, din 

3. Spătoi cu guler răsfrînt, cămaşe scurtă femeiască 


jolj alb sau vopsite în culori deschise şi împodobite prin cusături 
multicolore de mătase pe colţul ce atîrna pe spate. 

După materialul de confecţionare, piesele care alcătuiesc 
îmbrăcămintea femeilor, ca şi aceea a bărbaţilor, sînt din pînză, 
pănură, piele, împletituri din lînă şi diferite materiale din 
comerţ. 

Cele mai numeroase sînt piesele din pînză: cămaşa, poalele, rochia, 
zadia. Dintre acestea, cămaşa a cunoscut cele mai variate forme de rea¬ 
lizare şi totodată cele mai caracteristice pentru Bihor. Locul ocupat 
de aceasta în ansamblul portului a înlesnit o continuă transformare 
şi îmbogăţire decorativă. 

în funcţie de croi, de materialul şi tehnica cusăturilor, se 
întîlnesc şase tipuri de cămăşi femeieşti: cămaşa lungă, spătoiul 


11 






romînesc, spătoiul cu guler răsfrînt, spătoiul cu deschizătura la spate, 
spătoiul alb din jolj şi bluza, fiecare cu numeroase variante locale, 
exprimate prin motive şi colorit. Astăzi aceste tipuri corespund 
în bună parte unei clasificări a cămăşilor după vîrsta purtătoa¬ 
relor, din cele două subzone. Dintre aceste tipuri trei sînt mai 
caracter ist ice. 

însemnătatea „cămăşii lungi" constă în aceea că reaminteşte o 
notă caracteristică a vechiului port romînesc din întreg ţinutul Carpa- 
ţilor Apuseni. în Bihor mai este purtată doar de femeile bătrîne din 
grupul de sate Măgura-Pietroasa, însoţind portul părului cu cormi. 
în trectjt se confecţiona numai din cînepă, de calitatea întîia, 
pentru sărbători, şi de calitatea a doua şi a treia, pentru zilele de 
lucru. în ultimul timp, pentru sărbători se face din cînepă şi bumbac, 
sau numai din bumbac. Croiul acestei piese se caracterizează prin 
prezenţa poalei prinsă în continuarea iei, mîneca din grumaz, gura 
cămăşii în faţă, bentiţă la gît în loc de guler. întrucît se împodo¬ 
besc cu cinci-şase rînduri de mărgele în jurul gîtului, bentiţa amin¬ 
tită este fără cusături. în privinţa împodobirii, cea mai caracteristică 
notă o formează pumnarii cusuţi pe muchia cutelor („scafătură"), ca 
şi în vestul Ţării Zărandului. Aceeaşi tehnică este folosită pentru obţi¬ 
nerea „ciupagului" brodat pe creţuri la vechile cămăşi ale romîncelor 
din Ţara Moţilor, Cîmpia Ardealului, Năsăud, Secuime, estul Tîrna- 
velor, la fodorii vechilor cămăşi ale romîncelor din Sălaj, precum şi 
Năsăud, Zărand, Maramureş, apoi sub betelia poalelor purtate de 
romîncele din Sălaj, la umerii cămăşilor bărbăteşti purtate de romî- 
nii din Banat (zona Lugoj). O notă decorativă, de asemenea specifică 
acestei vechi cămăşi o formează cele trei rînduri („braţe") de orna¬ 
mente cusute de-a lungul mînecii — la umăr, peste cot şi în jos 
de cot. 

în decursul timpului s-au dezvoltat o serie de aspecte deosebite 
după vîrstă şi stare socială. Femeile sărace îşi fac broderia de la 
pumnari cu aţă neagră de maşină, iar cele înstărite cu bumbac negru. 
|nainte vreme, fetele mari şi nevestele tinere îşi coseau aceiaşi pum¬ 
nari din bumbac roşu. După 1880, mai întîi femeile tinere, apoi cele de 
toate vîrstele, şi-au împodobit poalele cămăşii cu broderie şi cu tivitură 
decorate cu motive cusute „trăsureşte" şi apoi „broderie plină". înfrumu¬ 
seţarea de la poalele cămăşii la femeile tinere acoperea o suprafaţă ma 1 
lată şi era lucrată în roşu, iar la femeile vîrstnice era mai îngustă şi 
lucrată în negru. 

în cursul dezvoltării, la aceste cămăşi, cea mai importantă decora¬ 
ţie a fost cusătura cu unul pînă la trei rînduri („şire") de broderii 
de-a lungul mînecii, ceea ce a constituit încă o notă specifică a 
Bihorului. 

„Spătoiul rumînesc“ prin structura sa morfologică şi prin stilul 
decorativ, relevă legătura Bihorului cu Ţara Moţilor, centrul şi estul 
Zărandului. Este o cămaşă scurtă pînă în talie, făcută numai din 
pînză de casă. în afară de scurtimea piesei, de croiul mînecii 
din grumaz şi de gura cămăşii în faţă, ca şi tipul anterior, este 
prevăzută cu clin sub braţ („pui"). Dar ceea ce caracterizează în 
mod deosebit această cămaşă este gulerul mic, sub forma unei 
bentiţe brodate cu multă dibăcie, aplicată peste încreţitura „laţilor" 
la gît. Cu privire la împodobire, mai trebuie subliniată prezenţa 
unui volănaş („fodră") la mînecă, cu brîuleţi şi dantelă; precum şi a 
celor trei rînduri de cusături longitudinale la mîneci. Din punct de 
vedere cromatic, se observă predilecţia bătrînelor pentru cusături în 
negru sau violet închis, iar a tinerelor în roşu sau fir răsucit, roşu 
şi negru. 

„Spătoiul cu guler răsfrînt 44 prin următoarele note specifice, simi¬ 
lare, reprezintă trăsătura de unire cu vestul Zărandului, cu estul Cîm- 
piei Aradului şi cu subzona Codrenilor: mîneca din umăr, chinguţă la 
baza gurii cămăşii, pumnari laţi de 10 cm şi încheiaţi cu nasturi, 
precum şi aplicaţiile de deasupra umerilor cusute trăsureşte, numite 
„spetele", care asigură durabilitatea necesară, în locul creţurilor de la 
tipurile anterioare. Dar ceea ce caracterizează mai ales acest tip de 
cămaşă este gulerul răsfrînt, fie încreţit din jolj sau din dantelă, fie 
rotund, din pînză de cînepă. Dintre formele ornamentale, mai 
frecvente au fost: gulerul răsfrînt — mic sau mare — fodra de dan¬ 
telă împletită în casă, fodra de dantelă din comerţ. Tehnicile de 
obicei întrebuinţate pentru ornamente sînt broderia plină după scris 
şi trăsurească pe fir, mai potrivite pentru realizarea motivelor 
des întîlnite pe aceste cămăşi: variante de trifoi, cheia şi lăcata, 
ferăstruţe în ocol — primele în stilul floral, celelalte în stilul 
geometric. 

Coloritul motivelor relevă şi ele deosebiri după vîrstă. Femeile 
bătrîne şi-au împodobit cămăşile cu arnici negru, iar mai tîrziucu 
arnici violet închis şi galben auriu. Cele mai tinere un timp au fo¬ 
losit roşul, iar în urmă albastrul închis şi albastrul deschis. Astăzi 
este cea mai răspîndită cămaşă femeiască. 

Celelalte tipuri de cămăşi reprezintă tot atîtea trepte ale pro¬ 
cesului de orăşenizare. Fiind adesea lipsite de broderii lucrate cu 
mina, purtătoarele sînt expuse ironiei populare: 

Ce te ţii fată gătată, 

Cu hainele de la şatră ? 

Că ţi-ar sta cu mult mai bine, 

De-ar fi făcute de tine . 

în deosebi trebuie reţinută frumuseţea spătoaielor de purtare 
cusute cu bumbac sau aţă neagră, întîlnite în cazul tuturor tipurilor, 
ceea ce reflectă o permanentă preocupare de împodobire. 

„Poalele", numai albe ca şi cămăşile, s-au bucurat de un deo¬ 
sebit interes din partea bihorencelor. Spre deosebire de cămăşi care 
se fac numai din „pînză bună" în două iţe, poalele se fac din cele 

5. Poale cu >fodră 




mai multe feluri de ţesături. După croi se deosebesc trei tipuri: 
„poale pă laţi", „poale adăugate" şi „poale cu fodră". Întîiul tip 
constituie o notă caracteristică a portului bihorean. 

în adevăr, deşi poalele „pă laţi" datează de mai bine de un 
secol, totuşi sînt foarte frecvente şi astăzi, deoarece comportă un 
croi simplu şi sînt mai rezistente, datorită dispunerii pînzei cu ur¬ 
zeala în lung şi băteala în lat. în trecut se croiau din şapte-nouă 
laţi, iar astăzi din cinci B şase laţi. La aceste poale, ca şi la celelalte 
tipuri, latul din faţă este neîmpodobit, întrucît se poartă acoperit 
de zadie. 

în ce priveşte materialul, în decursul timpului acesta a variat 
după starea socială a purtătoarei, posibilităţile de procurare a matei 
rialului în epoca respectivă şi prilejul pentru care s^a confecţionat. 
Utilizarea unei diversităţi tehnice face ca la aceste poale să se în- 
tîlnească, fără excepţie, toate motivele ornamentale cunoscute în 
Bihor. în ce priveşte cromatica decoraţiilor, este aceeaşi care s B a 
dezvoltat la broderiile bihorene în ultimul secol şi jumătate. în trecut 
femeile bătrîne purtau poale brodate în negru sau violet închis, iar 
cele tinere roşu, roşu închis, violet deschis. Astăzi se constată pre B 
dilecţia femeilor bătrîne pentru albastru închis, negru şi negru al B 
ternînd cu alb şi a celor tinere pentru alb, roşu, galben auriu, galben 
ca lămîia, albastru deschis, verde. 

După 1910 se dezvoltă o serie de variante ale poalelor croite 
pe laţi, datorită împodobirii acestora prin alesături. în acest scop 
ţesătura se face „zădieşte", pentru că înlesneşte operaţiunea alesului, 
reducînd la jumătate firele de numărat din urzeală şi permiţînd re B 
liefarea firelor colorate din alesături. 

„Zadia", împreună cu cămaşa şi poalele, formează îmbrăcămintea 
strict necesară. De obicei ea este dintr B o singură culoare. Pe albul 
poalelor, zadia neagră, roşie etc. vine să întregească nota de o rară 
eleganţă pe care o dau liniile simple şi clare. în funcţie de croi 
se întîlnesc zadii dintr B un lat, din doi şi trei laţi. 

Cele mai vechi zadii de sărbătoare sînt „zapregele", zadii din 
lînă vopsită în negru sau albastru fumuriu, cusute cu lînică roză, 
galbenă, verde deschis etc. în acelaşi timp, fetele mari şi nevestele 
tinere au purtat „zadii alese" din lînă cu alesături roşu şi alb pe 
fond negru. Cu această zadie purtau băsmăluţe roşii. 

Din tipurile mai noi, amintim „zadia de Banat", introdusă în 
urma efectuării muncilor agricole sezoniere în Banat, în întregime 

II. Cojoc w binşănesc w 


Itt. Cojoc „cohănesc“ 



6. Suman specific Bihorului, purtat de femei şt bărbaţi 


cu alesături multicolore din lînică. Fetele şi nevestele tinere folosesc 
toate nuanţele roşului, iar nevestele mai în vîrstă toate nuanţele 
verdelui. în ultima vreme se fac „zadii de vară" din pînză albită 
sau jolj, împodobite cu broderii albe în stilul fitomorf („frunză de 
viţă şi ciorchin", „trifoi") şi zoomorf („trei cerbi"). 

Pentru timpul răcoros, de la începutul toamnei şi pînă spre 
sfîrşitul primăverii, atît femeile cît şi bărbaţii adaugă o serie de 
piese de îmbrăcăminte din pănură: sumanul, sumănica, zăvonul, 
laibărul, uioşul. 

„Sumanul" (sau „ţundra"), în felul cum este lucrat aici, formează o 
notă specifică a portului bihorecn.Este de culoare albă, cu excepţia gru¬ 
pului de sate din jurul Roşiei, unde este de culoare sură. Această piesă 
a avut două faze de evoluţie: sumanul bătrînesc şi sumanul cupostav. 

Prin sumanul „bătrînesc" — ca şi prin cămaşa lungă — Bihorul 
se încadrează în marea unitate etnografică de odinioară a ţinutului 
Munţilor Apuseni. în forma lui iniţială era croit şi cusut în casă 
lipsit de orice împodobire. 

Ceea ce constituie faima Bihorului sînt sumanele împodobite 
cu postav colorat. Multă vreme n-au lipsit din portul nimănui, in¬ 
diferent de sex, vîrstă sau stare socială. Ele sînt împodobite prin 
cusături de o rară frumuseţe, prin care se realizează deosebiri vi¬ 
zibile între sate, între femei şi bărbaţi, între bogaţi şi săraci. în 
părţile Vaşcăului decorarea sumanelor femeieşti se face de obicei 
cu postav albastru, roşu, vişiniu, portocaliu, galben, verde etc., 
pe cînd în părţile Pietroasei mai ales cu postav roşu aprins şi verde 
închis. în părţile Roşiei, unde sumanul este confecţionat din pă- 
nură sură, se foloseşte postav roşu deschis, roşu portocaliu şi verde 
ca iarba. Cusăturile sumanelor — în Sîrbeşti sînt opera bărbaţilor, 
iar în subzona Pietroasa-Roşia revin aproape numai femeilor — sînt 
. executate prin broderie plină şi în urma acului, pe bucăţi de postav 
colorat după preferinţa satului, a femeilor, bărbaţilor, vîrstnicilor 
şi tinerilor.* Aceste broderii, la femei cuprind o suprafaţă ceva mai 
mare şi mai bogat ornamentată. Ele se aplică pe diferite părţi ale 
sumanului: pe guler, piept, manşeta mînecii, poale. Contrastul dintre 
albul pănurei din care este croită piesa şi aplicaţiile de postav co¬ 
lorat, înflorite prin cusături executate direct sau prin aplicaţii colo¬ 
rate, împrumută sumanului o notă deosebită de originalitate faţă 
de restul pieselor purtate de femeie sau bărbat. Chiar acolo unde 
pănura, din care-i făcută ţundra, este de culoare sură, se înfăptuieşte 
contrastul prin alegerea unor materiale colorate viu pentiu aplicaţii 
şi broderii. Această împodobire face ca purtătorul sumanului — femeie 
sau bărbat — să fie văzut distinct pe orice fond. 

Ca note particulare faţă de zonele înconjurătoare, pe de o parte 
ţundrele bihorene sînt de obicei albe, spre deosebire de cele din Ză- 
rand, de obicei de culoare neagră, şi sînt ceva mai împodobite decît 
sumanele cu postav din Valea Arieşului — pe de altă parte, faţă de 
Cîmpia Aradului, sînt împodobite cu aplicaţiimai înguste de postav 
colorat şi cu broderii mai fine şi ornamente mai mici. 

Din blană de oaie sau de miel se confecţionează felurite cojoace 
femeieşti. De obicei acestea sînt mai scurte decît cojoacele bărbă¬ 
teşti. în schimb sînt mult mai bogat şi mai variat decorate.Dintre 
acestea, două tipuri sînt specific bihorene. 

„Cojocul cohănesc", creaţia cojocarilor de pe uliţa Bărăşti a 
Vaşcăului, este scurt pînă sub piept, fără mîneci, cu răscroieli adînci. 
Pentru femeile bătrîne este împodobit cu aplicaţii din pieleneagră, 
cusute cu lînică de culori închise, iar pentru cele tinere, cu aplicaţii 
multicolore (roşu, verde, maron etc.) de piele, împodobite şi prin 
cusături de lînică în culori deschise. Aplicaţiile se cos pe cojoc prin 
tehnica de cusătură „cîrpiturească", în timp ce cusăturile ornamentale 
sînt executate în broderie plină. 

„Cojocul binşenesc" este creat de cojocarii din Beiuş, model pre¬ 
luat şi de cojocarii din 
Poienii de Jos. Este a- 
proape întru totul ase¬ 
mănător cojoacelor băr¬ 
băteşti din subzona Pie- 
troasa-Roşia. Nu are 
mîneci, ca şi cojocul co- 
hănesc, dar este cu o 
palmă mai jos de talie. 

Pe toată suprafaţa este 
decorat cu cusături dc 
lînică în formă de ciupi, 
la bătrîne dominînd cu¬ 
loarea verde, iar la ti¬ 
nere roşul. 

în satele dimjurul 
Roşiei, prezintă aceeaşi 
caracteristică — împodo¬ 
birea cu ciupi de lînică 
•—deoseb indu-se prin pre¬ 
ferinţa arătată faţă de 
culorile violet şi galben. 

în ce priveşte pie¬ 
sele de îmbrăcăminte 
împletite din lînă, men- 
ţ ionăm „cîrpa după cap", 


7. Cizme „vărzăraneşti dtn piele de capră 





8. Zgardă de sîrmă (,drod u ) şi mărgele, pentru mirese 


un şal mare, într-una sau mai multe culori, răspîndit mai ales în 
subzona Pietroasa-Roşia. 

Mai demult femeile utilizau opinci din piele de porc, foarte uşoare 
la purtat. După acestea au urmat opincile din piele de vită sau din 
anvelopă de cauciuc. în zilele de sărbătoare, în tot sec. al XlX-lea 
erau frecvente cizmele negre „vărzărăneşti" din piele de capră, con¬ 
fecţionate de meşterii romîni din Vărzarii de Jos. 

Cu prilejul sărbătorilor, cînd călătoresc, ori ca mirese, în afara 
pieselor curate de port, frumos decorate, femeile adaugă şi anumite 
podoabe. în urechi se gătesc cu cercei ornaţi cu mărgeluţe şi cu oglinzi 
mici colorate. La gît altădată se înfăşurau cu şiraguri de mărgele 
ori cu zgardă de sîrmă („drod"), alcătuită din mărgele şi bănuţi înşi¬ 
raţi pe sîrme. Astăzi se obţine o împodobire similară cu ajutorul 
lătiţarelor, alcătuite din mărgele brodate pe aţe. Pe piept s-au împo¬ 
dobit cu un plastron de catifea, ornat cu mărgele colorate şi bani. 
în decursul timpului, miresele au purtat pe frunte o „bartâ" de 
diferite forme. Părul şi-l împodobeau cu indrea de lemn sau de os 

9. V Zgărzi" din mnrgeluţe colorate 


în conci şi cu pieptene, către frunte. Mai poartă inel de alamă 
în deget, năfrămuţă în mînă şi ştergar („felegă") cu alesături 
pe braţ. 


Cu un veac în urmă, portul bărbătesc — ca şi cel femeiesc — 
era identic în tot sudul Ţării Bihariei. Bătrînii mai purtau părul 
lung cu chici împletite în faţa urechilor, iarna purtau cuşmă, iar vara 
pălărie neagră de pîslă cu marginile late şi ridicate. Cămaşa pentru 
zilele de lucru era croită cu mînecile slobode, iar pentru sărbătoare 
era prevăzută cu pumnari cusuţi cu amici negru. Era lăsată peste 
cioareci şi încinsă cu şerpar lat de piele, înalt pînă aproape de sub¬ 
suori. Peste izmene purtau cioareci albi cu croială simplă, iar peste 
cămaşă un pieptar din blană de miel. Pe deasupra pieptarului îm- 
brăcau o ţundră lungă, simplă, încă neîmpodobită cu postav. în 
anotimpurile friguroase, la stînele de păstorit, la pădure ori la 
drum lung luau pe umeri sarica („bituşe"), confecţionată din piei 
de oaie. Cînd ploua se acopereau pe cap cu gluga, făcută din pănură 
albă decorată cu vîştre. Se încălţau cu obiele de lînă şi de cînepă 
şi cu opinci din piele de porc. Tinerii purtau părul lung retezat în 
faţă şi cămaşa împodobită cu ar nici roşu. 

|n afară de pieptănăturile cu chici sau cu părul lung, astăzi pără¬ 
site, acest port se mai întîlneşte pe alocuri la bătrînii din subzona 
Pietroaşa-Roşia. 

Tipurile de port bărbătesc întîlnite astăzi prezintă unele deose¬ 
biri între cele două şubzone, legate de dezvoltarea economică diferită 
şi în bună parte, de relaţiile cu alte ţinuturi. 

Tipul întîi, amintit mai sus, este cu totul dispărut în subzona 
Vaşcău-Tărcăiţa şi foarte rar întîlnit, într-o formă incompletă, în 
şubzona Pietroasa-Roşia. 

Tipul doi, purtat de bărbaţii în vîrstă, în subzona Pietroasa- 
Roşia prezintă ca note distinctive zadia de sărbătoare şi de lucru, 
purtată în faţă peste gaci sau cioareci, precum şi sumanul alb în jurul 
Pietroasei ori şumanul sur în jurul Roşiei. în subzona Vaşcău-Tăr¬ 
căiţa zadia se poartă numai la lucru, iar ţundra este numai din pănură 
albă. 

Tipul trei de port, întîlnit la bărbaţii tineri din ambele subzone, 
cuprinde sumăniţa în loc de suman, nădragi în loc de cioareci, cămaşa 
fiind purtată pe deaşupra. 

Urmează tipul pa¬ 
tru, cu haină în loc 
desumăniţă, laibărîn 
loc decojocel, panta¬ 
loni bufanţi negri ori 
suri în loc de nădragi, 
cămaşă scurtă purtată 
pe dinăuntru. 

Pe alocuri — nu¬ 
mai de aproape două 
decenii — a început 
să pătrundă la sate 
şi portul orăşenesc. 

Vom releva pie¬ 
sele cele mai specifice 
portului bărbătesc din 
Bihor. 

Dintre cele patru 
tipuri de cămăşi — 
cămaşa rumînească, 
cămaşa bătrînească, 
cămaşa cu guler răs- 
frînt şi cămaşa cu croi 
orăşenesc — caracte¬ 
ristice sînt primele 
trei. 

Cămaşa „rumî- 
nească",cu opt decenii 
în urmă, nu lipsea^in 
portul bărbătesc. Ea era scurtă pînă pe şolduri, purtată peste cioareci, 
încinsă cu curea, cu niîneca slobodă, dreaptă, fără „pumnar". Ku 
avea guler, ci numai o tivitură din îndoitura materialului, înche- 
indu-se la gît cu cheutori din aţă de cînepă sau cu copci din sîrmă 
galbenă. Se confecţiona numai din pînză de cînepă şi multă vreme 
a fost cu totul lipsită de vreo împodobire. Laţii erau încheiaţi cu 
cheiţe din bumbac negru la bătrîni, albastru fumuriu la bărbaţii în 
vîrstă şi roşu la cei tineri. 

Cămaşa „bătrînească" este o dezvoltare locală a vechiului tip 
de cămaşă fără guler. A apărut prin 1870—1880, caracterizîndu-se în 



10. Zgardă din mărgele şt bănuţi 

primul rîud prin pumnarii înguşti cusuţi trăsureşte, cu aruici negru, 
la bătrîni, albastru fumuriu la bărbaţii în vîrstă şi roşu la cei 
tineri.Piesa era în întregime executată cu mîna, din pînză de cînepă 
pentru zilele de lucru — la cei săraci şi pentru sărbători — şi din 
pînză de cînepă cu bumbac sau numai bumbac la cei înstăriţi, 
în subzona Vaşcău-Tărcăiţa a dispărut cu totul, iar în subzona 
Pietroasa-Roşia se mai întîlnesc cîteva piese uzate la unii bătrîni. 
Se caracterizează prin ornamentarea cu „şnur" colorat în jurul gîtu- 
lui, coborînd pe piept, unde face cîteva cercuri, şi terminîndu-se 
jos cu ciucuri de arnici. Pe umeri, cămăşile feciorilor, mirilor şi ale 
bărbaţilor tineri erau împodobite cu cusăuiri late de broderie plină 
pe fire, din aruici. Motivele decorative de la pumnari şi de pe umeri 
erau numai în stil geometric, datorită celor două tehnici decusături 
pe fire, utilizate în acel timp. Din modificările ornamentale înre¬ 
gistrate în decursul timpului, cea mai importantă este lăţirea treptată 
a pumnarilor. 

Cămaşa cu „guler răsfrînt" a apărut, ca şi spătoiul femeiesc cores¬ 
punzător, ca o înrîurire dinspre sud-vest, pe la 1900 în jurul Vaş- 
căului, de unde s-a răspîndit mai departe. Astăzi este cămaşa tipică 
de sărbătoare a întregului Bihor. Prezintă următoarele caracteristici 
decorative: gulerul este înalt şi răsfrînt, încheiat cu nasturi albi sau 
coloraţi, mîneca încreţită din umeri, prevăzută cu „spetele" simple, 
două pînă la patru rînduri de pături verticale de o parte şi de alta 
a pieptului, broderii albe pe piept, „chingă" la capul pieptului şi 
pumnarii laţi. Gulerul şi pieptul se decorează de obicei, prin aceleaşi 
tehnici de cusături, mai frecvente în cazul broderiilor albe: fire trase 
(toledo), şabac, ajur etc., realizîndu-se mai cu seamă ornamente vege¬ 
tale. Pumnarii, la început, în tot ţinutul au fost cusuţi trăsureşte, 
apoi crucişeşte şi prin broderie plină pe fire, cu bumbac roşu ca o 
prelungire a modei pumnarilor roşii de la cămaşa bătrînească. Ulte¬ 
rior, în subzona Vaşcău-Tărcăiţa, sub înrîurirea broderiilor albe din 
portul femeiesc, pumnarii acestor cămăşi bărbăteşti au fost cusuţi 
şi ei cu bumbac alb. 

A doua piesă principală a îmbrăcămintei bărbăteşti o formează 
izmenele. în funcţie de croi se deosebesc trei tipuri: izmenele lungi, 
gacii (ungureşte „gatya"), scurţi şi largi, izmenele cu croi orăşenesc. 
Primul tip este cu totul dispărut. Ultimul nu prezintă nici o notă 
caracteristică pentru Bihor. 

Al doilea tip este, în ce priveşte croiul, de înrîurire maghiară, 
ca şi în Cîmpia Aradului, Zărand, Sălaj, ca urmare a relaţiilor econo¬ 
mice dezvoltate în sec. al XIX*lea şi începutul sec. al XX-leaîntre 
populaţia meşteşugărească a Munţilor Apuseni pe de o parte şi Cîmpia 
Aradului şi estul Cîmp iei Ungariei pe de altă parte. Cei mai interesanţi 
sînt gacii pentru sărbători, confecţionaţi din ţesătură în care s-a bătut 
bumbac, ori numai din bumbac simplu sau din misir. Se croiesc din 
patru laţi. Flăcăii şi bărbaţii tineri adaugă un al cincilea lat, cîte 
jumătate pentru fiecare picior. Gacii largi nu se caracterizează numai 
prin bogăţia de material subliniată de lăţimea neobişnuită a piesei 
şi prin albul ca neaua al ţesăturii, ci şi prin cusăturile albe de un 
rar efect artistic executate cu o desăvîrşită tehnică. Ei se înfăţişează 
sub forma a zeci de variante în ce priveşte tehnica de redare a 
motivelor. 

Dintre piesele din pănură cioarecii sînt specifici portului bărbă¬ 
tesc. Un anumit interes artistic prezintă cioarecii de sărbătoare, numiţi 
şi cioareci cu „tăble". Aceştia au apărut în preajma anului 1900 şi 
au ijost la modă pînă prin 1935—1940. Se caracterizează printr*o 
bogată ornamentaţie, atît la cusăturile de la buzunar şi prohab, cît 
şi la tiviturile de*a lungul piciorului. 

Astăzi cioareci mai poartă doar bătrînii. 

Sumanul, în portul bărbătesc, prezintă aceleaşi caracteristici ca 
şi în portul femeiesc, cu deosebiri de mică însemnătate. El este ceva 
mai lung şi decorat mai puţin şi mai sobru. 

Ocupaţiile — în deosebi creşterea vitelor şi lucrul la pădure — 
condiţiile climaterice şi bogatele resurse pastorale locale au deter¬ 
minat, în comparaţie cu portul femeiesc, o frecvenţă şi mai mare 
a pieselor din piele în portul bărbătesc din Bihor. 

Dintre acestearp cojoacele au parcurs o repetată transformare. 
De la cojoacele lungi cu mîneci, pentru sărbători decorate cu ciucuri 
de mătase şi „pieptarele" scurte şi fără mîneci, după primul război 
mondial s^a ajuns la cojoace scurte împodobite cu piele şi mătase 
în subzona VaşcăuiŢărcăiţa sau cu „ciupi" din lînică colorată în sub- 
zona Pietroasa-Roşia. Din nevoia de a satisface populaţia angajată 
la întreprinderile miniere din raionul Lunca Vaşcăului, a apărut 
un nou tip, cojoacele „muncitoreşti", lungi, tivite cu blană, fără flori 
la buzunare. 

Mai trebuie amintită „cureaua lată", o veche piesă de încins, 
decorată cu forme presate în piele, cu nasturi de alamă etc. 

Păstorii, paznicii de hotar, pădurarii, dar şi ceilalţi bihoreni 
cînd pleacă la drum pentru desfacerea produselor, poartă „bituşă", 
din cinci-şase piei de oaie, lungă pînă la glezne. Cînd plouă o întorc 
cu blana în afară. Unele bituşe, în afară de mîneci, au şi gulerdin 
piele de miel. 

Opincile purtate de bihoreni, fie cînd erau făcute din piele de 
porc, fie din piele de vită, erau cu gurgui puţin pronunţat. în zile 
de sărbătoare un timp purtau cizme cu „tureac moale ff , din piele de 
ţap, apoi cizme cu „tureac tare", din piele de vită. De cîteva decenii, 
mai înainte decît în portul femeiesc, au adoptat opincile de gumă 
şi bocancii. 

în ce priveşte podoabele, acestea se întîlnesc mai ales în portul 
tinerilor. Cea mai frecventă este împodobirea pălăriei. La sărbători 
şi la nunţi tinerii îşi gătesc pălăria sau căciula cu „pene" (flori) 
artificiale din comerţ, sau din grădină, cu pene de cocoş sau, 
cei mai avuţi, cu pene de fazan ori de păun. în unele sate vara 
pun şi busuioc. 


Cercetarea evoluţiei portului bihorean scoate la iveală numeroase 
diferenţieri şi schimbări în ceea ce priveşte gustul şi reprezentarea 
ţăranului cfespre îmbrăcăminte şi podoabă, în strînsă corelaţie cu 
dezvoltarea condiţiilor vieţii materiale locale ale romînilor din acest 
ţinut. Astfel s-a observat că nu numai în materialul din care s-a confec¬ 
ţionat, dar şi în croiul portului bărbătesc s-a ţinut seama de ocupaţia 
de păstor, crescător de vite, muncitor la pădure sau de miner, de 
condiţiile climaterice în care-şi desfăşoară aceşti munteni înde¬ 
letnicirile. 

Procesul creaţiei artistice, fără a ignora manifestarea concretă 
a spontaneităţii creatoare a fiecărui artist popular, arată că, în măsura 
în care aceşti artişti doresc ca rezultatele măiestriei lor să fie accep¬ 
tate în cuprinsul satului ori grupului de sate pentru care lucrează, 
se exprimă în bună parte în formele decorative dominante la acea 
epocă, în comunitatea etnografică respectivă. Primatul stilului 
comunităţii şi totodată al valorilor artistice cristalizate în cursul 
timpului, sînt relevate în deosebi în tehnica broderiei lor pe muchia 
cutelor, ornamentele de pe pumnari executate prin această tehnică, 
genul de motive care alcătuiesc rîurile longitudinale şi transver¬ 
sale de ornamente de pe cămăşile lungi femeieşti, dispunerea şi 

11 . Ttp actual de cămaşă bărbătească 


execuţia broderiei colorate de pe sumane şi cojoace, sau albe de 
la gaci etc. 

Lupta dintre vechi şi nou s-a complicat şi prin diversele răsfrîn- 
geri ale condiţiilor economice şi sociale în formele de manifestare 
ale portului. Dintre diferenţierile social-economice, în primul rînd 
se relevă cele manifestate cu prilejul folosirii firelor colorate. în 
cusăturile pentru cămăşi, poale şi zadii, femeile înstărite întrebuin¬ 
ţează numai fire vopsite la oraş, pe cînd cele sărace utilizează şi aţă 
de cînepă sau fire de lînă vopsite în casă. De aceea, la piesele de port 
ale celor înstăriţi se întîlnesc cusături dintr-un material mult mai 
scump, de provenienţă orăşenească. în ce priveşte piesele de îmbră¬ 
căminte şi încălţăminte împletite, cei săraci folosesc, într-o mai mare 
proporţie decît cei bogaţi, lînă şi cînepă în culoarea lor naturală, 
în schimb, la cei înstăriţi se întîlneşte o mai mare cantitate de piese 
împletite, colorate, uneori în mai multe culori. Din aceste cauze. 

pînă astăzi portul bihorean continuă să reflecte o anumită inegali¬ 
tate economică între diferiţi locuitori. 

După cum o oglindeşte şi folclorul local, multe din piesele celor 
înstăriţi sînt lucrate de cei săraci, pentru fărină de grîu, slănină etc. 

Penele de pe la gaci 
Scoate fârina din saci . 

Penele de peste cot 
Scoboarâ griul din pod . 

Poate fi mîndra frumoasă , 

Podul ţesă t podul coasă . 

Reflectarea relaţiilor dintre zone, ca şi consecinţele contactului 
cu alte naţionalităţi adaugă noi particularităţi în dezvoltarea portului 
bihorean, atît în croi, în motive ornamentale, cît şi în culori. De 
exemplu, după cum s-a arătat, spătoiul romînesc reprezintă legătura 
cu Ţara Moţilor, cu centrul şi estul Zărandului. Spătoiul cu guler 
răsfrînt înfăţişează trăsătura de unire cu vestul Ţării Zărandului 
şi cu estul Cîmpiei Aradului. Totodată se constată o serie de înrîu- 
riri din partea populaţiei ungureşti, fie conlocuitoare, fie din zonele 
vecine dinspre vest şi nord. Se relevă începutul modei fustelor albastre, 
simple dar elegante, în portul unor neveste romînce tinere din satul 
Negru, Finiş, Totoreni după pilda maghiarelor din satul vecin Tărcaia. 
Datorită imboldului aceloraşi maghiare, care au transpus cusături de 
pe cojoace pe basmale, s-a răspîndit şi la romînce moda basmalelor 
cusute cu „pene" multicolore. Apare sporadic şorţul („şurţ") femeiesc 
şi cel bărbătesc („zadia") din zona Calatei. 

în portul bărbătesc a pătruns şi s-a dezvoltat moda maghiară 
a gacilor laţi. Din înrîuririle ungureşti mai menţionăm prezenţa cu¬ 
lorii verde de frunză de vie în gama ornamentală bihoreana. De influ¬ 
enţă germană poate fi socotită broderia albă obţinută prin fire trase, 
de la cămăşile femeieşti şi bărbăteşti cu guler răsfrînt şi de la poale, 
apărută sub înrîurirea Cîmpiei Aradului. Prin mijlocirea negustorilor 
slovaci („tăuţi") s-a introdus în nord-vestul Bihorului un şal de caşmir 
de formă triunghiulară obtuză, importat din Cehoslovacia şi adoptat 
de maghiare. După 1900 acestea îl înlocuiesc cu un şal similar împletit 
din lînică de fabrică. Romîncele, după 1918 îşi împletesc şi ele astfel 

de şaluri („cîrpă după cap"), din lină albă sau din lină vopsită într-una 
sau mai multe culori. 

Referitor la procesul invers, al influenţei Bihorului asupra zonelor 
înconjurătoare, menţionăm răspîndirea sumanelor lucrate în satul de 
sumănari Sîrbeşti şi a cojoacelor confecţionate de meşterii roinîni 
din Vaşcău şi Criştior în vestul Zărandului şi în valea mijlocie a Cri- 
şului Alb. 

Jn legătură cu diversele înrîuriri, s T a observat că bihoreanul 
acceptă numai pe acelea care contribuie la dezvoltarea tradiţiei lui 
decorative, care se potrivesc concepţiei lui de viaţă şi gustuluisău 
pentru frumos, asimilîndu-le cu un deosebit simţ al măsurii. Puterea 
gustului colectiv şi a elementelor pozitive ale tradiţiei locale explică 
în bună parte şi readoptarea portului local după emigrarea tempo¬ 
rară şi chiar după o lipsă mai îndelungată din sat ori ţinut. 

Dar principala particularitate în dezvoltarea portului bihorean 
este prezenţa necontenită a unui fond principal de elemente ale speci¬ 
ficului etnic al romînilor bihoreni. Fiecare treaptă următoare decurge 
în mod necesar din cea precedentă, fiecare treaptă premergătoare 
creînd condiţiile pentru treapta următoare. Astfel, fiecare tip nou 
de port conţine în structura sa cîte o parte din trecutul şi prezentul 
portului bihorean dintr-o subzonă sau alta. 

£n acest sens se pot dovedi, pe o perioadă de mai bine de un secol, 
atît preferinţele bihorenilor în materie de culori cît şi rolul croma¬ 
ticei în determinarea stilului ce caracterizează portul ţinutului, ţn 
prima jumătate a sec. al XlX-lea specificul color ist ic al pieselor alese 
şi cusute consta din roşu şi negru pe fond alb din cînepă, lînă ori bum¬ 
bac. Aceste două culori se obţineau uşor din coloranţi vegetali şi 
totodată erau cele mai ieftine culori din comerţ. £n a doua jumătate 
a secolului precedent la multe piese, mai cu seamă la cămăşi, se con¬ 
tinuă vechiul trinom cromatic, d^r tot atunci— în urma intensi¬ 
ficării comerţului de fire colorate produse în fabrici — încep să se 
contureze două tendinţe: vechiului trinom i se adaugă noi culori, 
sau unul ori altul din termenii trinomului sînt înlocuiţi printr-o anu¬ 
mită culoare din gama dezvoltată la acea epocă. Sub impulsul modei 
tot mai nestatornice, procesul de însoţire sau înlocuire continuă şi 
în prima jumătate a veacului nostru. Pe întreagă această perioadă 
se întîlnesc acelaşi fond alb al pieselor de port, cu excepţia zadiei 
negre şi a basmalei şi aceleaşi trei culori de bază utilizate în ornamen- 
tica pieselor de port: albul, negrul şi roşul. Albul este împodobit 

prin cusături negre sau roşii la cămăşi, cusături negre la poale, broderii 
şi dantele albe la zadii şi gaci, precum şi broderii policrome la sumane. 
De unde şi concluzia seculară a bihoreanului: „albul îi tot plăcut, 
cît îi lumea; albea neaua (înseamnă) curăţenie, alb ca soarelei-, fru¬ 
museţe". Nici o bihoreancă nu trece cu vederea această posibilitate 
de a sublinia frumosul. De unde şi curăţenia riguroasă a pieselor de 
port, prin care se dă la iveală gustul pentru frumos subliniat prin 
linii şi culori de o plasticitate cît mai reliefată. Fondul negru este 
împodobit prin cusături în galben, verde ca iarba şi roz, la basmalele 
şi zadiile bătrînelor. în sfîrşit roşul primeşte broderii ipulticolore 
la zadiile şi basmalele tinereşti. Eyoluţia coloritului cojoacelor şi 
sumanelor din ultimul veac păstrează, de asemenea, un fir condu¬ 
cător, prin conservarea culorilor utilizate iniţial — negru, roşu — pe 
tot parcuisul îmbogăţirii cromatice ulterioare. 

Acelaşi lucru Sia observat şi îfj domeniul orn^menticei. Cerce¬ 
tarea procesului de apariţie şi transformare a numeroaselor elemente 
şi motive decorative de pe piesele de îmbrăcăminte şi podoabe, relevă 
tendinţa susţinută de a urma un drum unitar de dezvoltare de la forme 
simple de exprimare la unele din ce în ce mai complexe. Vechiul 
stil geometric, bogat în reprezentări de felul unor puncte, linii,cru- 
ciţe, cîrlige, tăbluţe, colţi etc., a fost de multă vreme însoţit în întreg 
Bihorul de ornamentele florale stilizate geometric, ca sfacul, penele 
etc. Acestor două forme de exprimare se alătură curînd stilul fito- 
morf, în care se lucrează motive ca frunza gorunului, pana bradului, 
floarea fagului etc. şi stilul zoomorf caracterizat prin diferite repre¬ 
zentări din lumea animală (coarne de berbec sau de cerb, păsări etc.) 
împrejurările în care s M a dezvoltat ornamentica zonală au făcut ca 
motivele decorative să prezinte un conţinut şi o formă asemănătoare, 
reflectînd deopotrivă ocupaţiile şi uneltele de lucru ale bihoreanului 
(pluguţ, furci, greble, potcoave etc.), obiceiurile şi credinţele (trifoi, 
zmeu, sfeşnic etc.). Sub forma a diferite variante şi combinaţii, 
vechile motiye decorative din portul popular bihorean revin pe piesele 
confecţionate pînă în zilele noastre, 

Ca obiecte etnografice, piesele de port sînt eleipentecomponente 
ale specificului etnic din zona Bihorului, prin care romînul de aici 
se deosebeşte atît de ungurul conlocuitor în nord-vestul zonei ori 
în oraşe, cît şi de romînii din zonele etnografice înconjurătoare. 

în cazul întîi, cămaşa „rumînească" are mîneca mai scurtă, pînă 
la pumn şi mai puţin largă decît la cămaşa purtată de bărbaţii unguri. 

Cînd romînul a purtat cămaşa cu pumnarii brodaţi, ungurul fie că 
a păstrat mîneca foarte largă — ca slovacii sau rutenii — fie că a 
croit-o cu manşetă, orăşeneşte. Romînii păstrează moda chimirului, 
iar la ungurii bihoreni nu se mai întîlneşte de la începutul secolului 
nostru. Iarna romînii îmbracă cioareci, în vreme ce ungurii—pînă 
la primul război mondial — purtau tot gaci ca şi vara, dar două 
perechi. De unde şi deosebirea în portul obielelor: cei dintîi le înfă¬ 
şoară pînă la glezne, iar ceilalţi pînă sus de genunchi. Cojoacele ungu¬ 
rilor sînt aceleaşi pentru toate satele, în vreme ce cojoacele romîneşti 
diferă de la un grup de sate la altul. La fel şi cu sumanele. Cele romî¬ 
neşti diferă de la sat la sat, fiind împodobite cu postav de diferite 
culori şi prin broderii, pe cînd ungurii poartă un singur fel de suman, 
decorat numai cu postav roşu sau negru. în ce priveşte cămaşa feme¬ 
iuşcă sînt deosebiri atît în croi, cît şi în decoraţie. Romîncele îşi 
ornamentează cămaşa prin broderii şi cipcă, iar unguroaicele cu fodre 
de pînză. Unele poartă poale mai lungi, dar mai puţin largi şi îm¬ 
podobite cu cipcă, broderii sau alesături şi volănaşe, iar altele mai 
scurte, mai largi şi încreţite la brîu. 

Faţă de portul romînilor din zonele înconjurătoare s-au crista¬ 
lizat de asemenea unele deosebiri. Sumanul bihorean este alb, pe 
cînd cel din vestul Zărandului este negru. Faţă de Ţopime, sumanul de 
aici este mai bogat decorat, în deosebi prin cusături, iar faţă de Cîmpia 
Aradului suprafaţa ocupată de petele de culori este mult mai redusă. 
Cusătura pe muchia cutelor la cămăşile femeieşti, în Bihor este utili¬ 
zată numai la pumnari, pe cînd în zonîţ Huedin, Ţopime, estul Zăran¬ 
dului şi sub guler. 

în afară de aceste deosebiri, specificul etnic şi artistic al romî¬ 
nilor bihoreni, apreciat de localnici ca frumos, se exprimă prin culo¬ 
rile utilizate, îmbinările de culori specifice locului, terminologia 
cromatică locală 1 , ca şi prin zeci de motive ornamentale — vechi şi 
noi — întîlnite în ambele subzone. Evoluţia coloritului şi dez¬ 
voltarea decoraţiei locale, pe parcursul unei perioade de mai bine de 
un veac, indică o continuă prelucrare şi înnoire în ornamentică, în 
funcţie de posibilităţile, gustul, mentalitatea şi aspiraţia spre frumos 
a acestor locuitori, dovedind că specificul etnic nu este ceva imuabil, 
ci se modifică pe măsura schimbărilor produse în condiţiile vieţii. 


1 De exemplu: cernit pentru negru, mnieru — albastru negru, năsădit închis — 
albastru mai puţin închis, năsădit—albastru, năbrăsc —roşu cu negru din fire 
răsucite, ghires — violet închis, mogoş — roşu închise, etc. 

Caracterul istoric al noţiunii de frumos nu-i strein bihoreanului: 
„vine timpul că ce ţi-a plăcut odată nu mai e socotit frumos, se lasă 
acea modă» ca şi ciuturile vecjii“, şi tot astfel „frumosul urmează 
unul d u P3 ^ltul în portul nostru'*. în aţlev^r, numai într-un singur 
secol s-au înregistrat patru pînă la şase tipuri ţie cămăşi femeieşti 
şi bărbăteşti, de cojoace, <^e sumane etc 1 şi pentru fiecare cel puţin 
tot atîtea variante, pomeniul artistic oferă un cîmp larg ţie mani¬ 
festare a schimburilor în portul bihorean, par totodată se releva 
păstrarea şi dezvoltarea anumitor elemente care alcătuiesc baza lui 
ornamentală şi coloristică- Faptul a fost cu putinţă d eoarece moş¬ 
tenirea artistică a fost valorificată creator în cusăturile şi alesăturile 
efectuate d e noua generaţie, atît pe piesele lucrate în casă cît şi pe 
cele confecţionate d e meşteri. Această permanentă relaţie ţlialectică 
dintre vechi şi nou, asigură şi explică îmbogăţirea continuă a orna- 
menticei populare bihorene, de la vechiul stil geometric încă puternic 
reprezentat, la decoraţia florală redată în aceeaşi tehnică, pînă la 
stilul fitomorf şi zoomorf. 

|n ultimul deceniu în Bihor s-au creat condiţii materiale cu totul 
noi, în urma avîntului lu^t aici de sectorul de producţie minier-indus¬ 
trial. Un număr însemnat d e locuitori din ambele raioane, printre 
care şi femei, s-au angajat ca muncitori la marile lucrări din raionul 
Uunca Vaşcăului. Specificul muncii, noile resurse materiale,precum 
şi contactul pe şantiere cu muncitori industriali din diferite ţinuturi, 
fac ca bihorenii sa poarte în zilele de lucru tot mai mult piese lucrate 
din materiale de fabrică or i cumpărate gata la magazinele de confecţii. 

|n zilele d e sărbătoare continuă fi e înfloritor portul specific 
celor două subzone bijiorene — Vaşcău-Tărcăiţa şi Pietroasa-Roşia 
— în care se reflectă cu aceeaşi măiestrie talentul artistic al vesti¬ 
telor alesătoare şLcusătoare din valea superioară a Crişului Ffegru. 







14. Port feme¬ 
iesc cu zadie 
model nou 






15- Port de che¬ 
mător la nuntă 
din Criştior 





16. Fată mare şi nevastă tînără în pori din 
nord-estul Bihorului 




17. Acelaşi port din spate 





J8, Basma de catifea cu motive florale cusute cu mătase colorată 





19. Cojoc cohănesc 

27. Gateala capului la bătrîne 

GLOSAR 


Barta: ornament de carton împodobit cu panglică colorată, 
mărgele şi oglinzi, purtată de mirese. 

Btnş, binşânesc: denumiri populare locale pentru oraşul Beiuş 
şi obiectele lucrate acolo (cojoc ,,binşănesc“). 

Bituşe : sarică din piei de oaie, purtată pe timp de ploaie cu 
blana în exterior. 

Braţe : ornamente cusute transversal de-a lungul mînecii: 
la umăr, peste cot şi jos de cot. 

Brîneleşie : cusătură ornamentală executată în puncte cruci- 
şeşti, în lungime, pe două rînduri paralele, împungînd 
în urma şi ieşind înainte. Pe faţă rezultă numai diago¬ 
nale încrucişate, iar pe dos apar două linii paralele neîn¬ 
trerupte, una simplă şi alta dublă. 

Broderie plină : Vezi fufeşte. 

Ceapsă (ung. csepesz): scufiţă peste cornii sau peste conci. 

Cerniţi negru. 

Chinguţă : bentiţă aşezată orizontal la baza gurii cămăşii băr¬ 
băteşti. 

Cipcă : dantelă. 

Ciupag : pieptul cămăşii femeieşti. 

Ciupag cusut pe creţuri: pieptul cămăşii femeieşti cusut pe 
muchia cutelor. 

Ciur: o variantă a cusăturii ornamentale în fire trase. Constă 
în scoaterea şi lăsarea alternativă a cîte trei fire în lung 
şi trei fire în lat şi în bătucirea grupelor de cîte trei fire 
nescoase (toledo). 

Ciur ţigănesc: dantelă făcută cu acul la gaci şi, mai rar, la 
mîneci pentru realizarea unei încheieturi ornamentale 
a laţilor. 

Cîrpa: ştergar mare din pînză de casă, decorat cu alesături, 
pentru acoperămîntul capului. 

Cîrpă după cap: şal împletit din lînă, colorat sau nu, de formă 
triunghiulară obtuză. 

Cîrpiturească: tehnică de cusături simplă, corespunzătoare 
surfilatului, folosită spre a evita deşirarea materialului 

la capete şi la cîrpit, 

Coh, cohănesc: denumiri populare pentru Vaşcău şi obiectele 
lucrate acolo (cojoc M cohănesc“). 

Cojoc: denumire dată în Bihor piesei de îmbrăcăminte confec¬ 
ţionată din blană, croită cu despicătura în faţă, indiferent 
dacă este scurt ori lung, cu mîneci sau fără mîneci. Spre 
deosebire de pieptar. 

Cormi: pieptănătură femeiască în care părul se împleteşte 
şi se înfăşoară pe două conciuri aşezate în sus dehureci. 

Crucişeşte: vezi brîneieşte. 

Felega: ştergar din pînză de casă decorat cu alesături. 

Fire trase: cusătură ornamentală ajur. 

Fodră: volan de pînză ori cipcă folosit la cămăşile femeieşti 
(mînecă, gît) şi la poale. 

Fufeşte: cusătură ornamentală lucrată în lung cu împunsă¬ 
turile una lingă alta spre a realiza broderie plină. Se exe¬ 
cută fie pe fire numărate, fie „după scris“ (desen). 

Gaci (ung. gatya): izmene scurte şi largi, din pînză albă ţesută 
în casă, 

Ghires: violet închis. 

Lat, laţi: latul pînzei, dimensiune avută în vedere la croitul 
pieselor de port şi de uz casnic. 

Mnieru: albastru închis. 

Mogoş: roşu închis. 

Năbrăsc: roşu cu negiu din fire răsucite. 

Ndsădit închis: albastru mai închis. 

Pene ; flori naturale sau artificiale. 

Pieptar: cojoc înfundat care acoperă pieptul şi se încheie într-o 
parte. Spre deosebire de cojoc. 

Pînză tună: ţesătură obişnuită cînd se nevedeşte pînzeşte, 
adică două fire în fiecare dinte al spetei, egală în urzeală 
şi băteală. 

Propoadă: ştergar mare din pînză decorat cu broderii, pentru 
acoperit capul. 

Pui: clin sub braţ la cămăşi. 

Fumnar: manşetă brodată sau nu, la cămaşa femeiască şi 
bărbătească. 

Poc: haină scurtă cu croi orăşenesc (germ. Rock). 

Scafatura: cusătură ornamentală executată pe muchia cutelor 
(pe creţuri). Fiecare muchie a cutelor alcătuieşte un punct 
de motiv. 

Spăcel, spătoi: cămaşe femeiască scurtă, ie. 

SpeUle: aplicaţii deasupra umerilor la cămăşile femeieşti 
şi bărbăteşti. 

Straifă: traistă din ţesătură de lină sau cînepă, pentru sărbă¬ 
tori fiind decorată cu dungi sau alesături colorate, pur¬ 
tată de femei şi bărbaţi „în mînă“ sau „la umăr“. 

Suman: haină lungă din pănură albă, decorată cu postav 
colorat şi cusături (bulg. sukmanu, sîrb. sukinan). Vezi 
ţundră. 

Şire: rînduri de broderii în lungul mînecii. 

Tăuţi: slovaci. 

Trăsureşte: cusătură ornamentală pe fire numărate, pe toată 
lungimea sau lăţimea modelului, executată înaintea 
acului. 

Ţundră (ung. condra): denumire sinonimă cu sumanul. 

Zadie: şorţ decorat cu alesături ori cusături, purtat de femei 
peste poale, iar la bărbaţi peste gaci. 

Zădieste: neveditură un fir în fiecare dinte al spetei, obţinîn- 
duse pînză zădieşte pentru alesături. 

Zgardă: lătiţar din mărgele mici colorate, purtate de femei 
în jurul gîtului. 

LISTA REPRODUCERILOR 


în text 

1. Poartă veche (Cîmpanii de S'-is). Col. Muzeul Satului. 

2. Cămaşă femeiască „spătoi* (Cîmpanii de Sus), Col. Muzeul 

Satului. 

3. Spătoi cu guler răsfrînt, cămaşă scurtă femeiască din sub- 

zona Vaşcău-Tărcăiţa, dezvoltată sub influenţa Cîmpiei 
Aradului şi vestul Ţării Zărandului. 

4. Cămaşă femeiască „lungă 44 , odinioară specifică întregului 

Bihor, întîlnită şi astăzi în satele din subzona Pietroasa- 
Roşie. 

5. Poale cu fodră din sud-vestul Bihorului. 

6. Suman specific Bihorului, purtat de femei şi bărbaţi, creaţia 

sumănarilor romîni din Sîrbeşti. 

7. Cizme „vărzăreşti 44 din piele de capră, lucrate de meşterii 

romîni din satul Vărzara (subzona Vaşcău-Tărcăiţa). 

S. Zgardă din sîrmă („drod 44 ) şi mărgele, pentru mirese (subzona 
Pietroasa-Roşie). Col. Muzeului de Artă Populară al R.P.R. 

9. „Zgărzi 44 din mărgeluţe colorate, cu diferite variante ale 

motivului popular „zăluţa 44 , purtate de fetele mari şi 
nevestele tinere. 

10. Zgarda din mărgele şi bănuţi, pentru neveste (subzona 
Pietroasa-Roşia). Col. Muzeului de Artă Populară al 
R.P.R. Bucureşti. 

îl. Tip actual de cămaşă bărbătească, specifică pentru subzona 
Pietroasa-Roşia, caracterizată prin prezenţa pumnarilor 
cusuţi cu arnici roşu, precum şi prin broderia albă pe 
piept şi la spetele. 

12 . Cojoc binşănesc; împodobit prin cusături de lînică în 
formă de ciupi. Tip creat de cojocarii din Beiuş, pentru 
nord-estul Bihorului. 


în afa?a textului 

13 . Tînără nevastă în port de iarnă specific pentru nord-estul 
Bihorului (subzona Pietroasa-Roşia), împodobită cu 
„zgardă 44 şi mărgele. 

14 . Port femeiesc cu zadie model nou decorată cu motive 
zoomorfe (subzona Vaşcău-Tărcăiţa). 

15 . Port de chemător la nuntă din Criştior (subzona Vaşcău- 
Tărcăiţa). 

16 . Fată mare şi nevastă tînără în port din nord-estul Biho¬ 
rului. Prima cu „zadie de Banat 44 , a doua cu „zadie neagră 
din lină 44 cu cusături. 

17 . Acelaşi port din spate. 

18 . Basma de catifea cu motive florale cusute cu mătase colo¬ 
rată. Modă dezvoltată aici sub influenţa maghiarelor 
din Tărcaia* (din vecinătatea Beiuşului). 

19 . Cojoc cohănesc: scurt, fără mîneci, împodobit prin apli¬ 
caţii de piele şi cusături din linică colorată. Tip creat de 
cojocarii din Vaşcău, pentru sud-vestul Bihorului. 

20 . Tort femeiesc de iarnă, specific pentru sud-vestul Bihorului. 

21 . Vechiul tip de port femeiesc de vară din Bihor (Pietroasa). 

22 . Port bărbătesc de vară din subzona Pietroasa-Roşia. 

23 . Port actual de vară din nord-estul Bihorului. 

24 . Port tineresc actual pentru iarnă (subzona Vaşcău- 
Tărcăiţa) . 

25 . Acelaşi port, văzut din spate. 

26 . Tip de port femeiesc din sud-vestul Bihorului, cu cojoc 
„cohănesc*. 

27 . Găteala capului la bătrîne, cu „felegă 44 pe cap, basma şi 
părul făcut „cornii’ 4 (nord-estul Bihorului). 

28 . Port actual de vară din sud-vestul Bihorului (subzona 
Vaşcău-Tărcăiţa). 

29 . Port vechi bătrînesc de bărbat, pentru iarnă (sud-vestul 

Bihorului). 

30 . Interior de locuinţă bilioreană (Pietroasa). 

31 . Locuinţă din Bihor (Cîmpanii de Sus, subzona Vaşcău- 
Tărcăiţa). Col. Muzeul Satului Bucureşti. 

Planşe în culori 


I. Zadie bătrînească („zapreg 1 ') cu cusături colorate (subzona 

Pietroasa-Roşia). Colecţia Muzeului de Artă Populară al 
R.P.R. Bucureşti. 

II. Cojoc „binşănesc“ (subzona Pietroasa-Roşia). 

III. Cojoc v cohănesc“ (subzona Vaşcău -1 ărcăiţa). Colecţia 
Muzeului de Artă Populară al R.P.R, 

IV. Suman tineresc din satul de suiuănari Sîrbeşti. 

